SALEE ยังไม่ฟื้น Q2/58 พลิกขาดทุน 0.25 ลบ. หลังยอดขายลด-ต้นทุนพุ่ง
SALEE ยังไม่ฟื้น Q2/58 พลิกขาดทุน 0.25 ลบ. จากมีกำไร 20.05 ลบ. เมื่อปีก่อน หลังยอดขายลด-ต้นทุนและค่าใช้จ่ายเพิ่ม ขณะที่ช่วง 6 เดือนแรกมีกำไร 25.07 ลบ. ลดลง 64% จาก 70.61 ลบ. เมื่อปีก่อน
13 ส.ค. 2558

บริษัท สาลี่อุตสาหกรรม จำกัด (มหาชน) หรือ SALEE รายงานผลการดำเนินงานไตรมาส 2/58 สิ้นสุดวันที่ 30 มิ.ย.58(รวมบริษัทย่อย) มีผลขาดทุนสุทธิ 0.25 ล้านบาท หรือขาดทุนสุทธิ 0.0002 บาทต่อหุ้น เทียบกับช่วงเดียวกันของปีก่อนที่มีกำไรสุทธิ 20.05 ล้านบาท หรือมีกำไรสุทธิ 0.0132 บาทต่อหุ้น
อย่างไรก็ตาม ผลการดำเนินงานช่วง 6 เดือนแรกมีกำไรสุทธิ 25.07 ล้านบาท หรือ 0.0165 บาทต่อหุ้น ลดลง 64% จากช่วงเดียวกันของปีก่อนที่มีกำไรสุทธิ 70.61 ล้านบาท หรือ 0.0464 บาทต่อหุ้น
ทั้งนี้ผลการดำเนินงานดังกล่าวที่พลิกขาดทุน เนื่องจากยอดขายที่ลดลง อีกทั้งต้นทุนขายและค่าใช้จ่ายในการขายและบริหารเพิ่มขึ้นจากภาวะเศรษฐกิจและการผลิตในประเทศที่ชะลอตัวลง ทำให้ส่งผลต่อการผลิตของธุรกิจหลักของบริษัท